procesaur/Wiki.mk huggingface dataset:
Чинар (Делогожди)

Чинар - Џамија — археолошко наоѓалиште во струшкото село Делогожди. Претставува црква и некропола од средниот век. Се наоѓа на околу 100 м северозападно од селското училиште, а во непосредна близина на џамијата. Според кажувањето на мештаните, биле откриени камени плочи од гробни конструкции. Исто така, и џамијата била изградена врз темели од постара црква.
1 Поврзано
* Делогожди;
* Градиште - Кале — населба од железно, хеленистичко и римско време;
* Падарница — населба од хеленистичко и римско време;
* Св. Илија — некропола од архајско, хеленистичко, римско време и среден век;
* Црско - Црква — сакрален објект од средниот век.
Плачи Круша (Добовјани)

Аниште — археолошко наоѓалиште во близина на струшкото село Добовјани. Претставува населба и црква од хеленистичко и римско време. Населбата се протега долж десниот брег на реката Црн Дрим, додека на нискиот брег северно, на околу 800 м од селото се откриени римски гробови и капак од мал римски саркофаг, кој денес се чува во Музејот во Охрид. Ископувањата се изведени во 1994 година од страна на Вера Битракова Грозданова.
1 Поврзано
* Добовјани;
* Аниште — црква од старохристијанско време.
Арангел (Долна Белица)

Арангел — археолошко наоѓалиште во близина на струшкото село Долна Белица. Претставува црква и некропола од средниот век. Се наоѓа на околу 1 км југоисточно од селото. Покрај патот што води до Струга се гледаат урнатини од црква посветена на св. Арангел. Околу црквата е потврдено присуството на камени плочи од гробни конструкции.
1 Поврзано
* Долна Белица;
* Краста — населба од железно време;
* Св. Петка — црква од средниот век.
Риба Мекентајр

Риба Мекентајр (англиски јазик ''Reba McEntire''; родена на 28 март, 1955) - американска кантри пејачка и артист.
Таа ја започнала нејзината музичка кариера откако почнала да пее со своите браќа и сестри на локалните радио станици и на околните родеа. Како соло артист, таа била поканета да изведува во Оклахома Сити, каде го привлекла вниманиетно на кантри артистот Ред Стегал. Тој ја однел во Нешвил, Тенеси, каде таа потпишала договор со „Mercury Records“ во 1975 година. Првиот соло албум го издала во 1977 година и издала уште пет дополнителни студиски албуми под истата издавачка куќа до 1983.
Пеејќи со MCA Nashville Records, Мекентајр презела креативна контрола врз нејзиниот втор албум под издавачката куќа MCA, наречен ''„My Kind of Country“'' (1984), кој имал потрадиционален кантри звук и од него произлегле сингловите: „How Blue“ и „Somebody Should Leave“. Албумот ѝ донел голем успех. носејќи и потоа серија од успешни албуми и број еден синглови во 80-тите и 90-тите.
Мекентајр има издадено 26 студиски албуми, 35 број еден синглови и 28 нејзини албуми добиле златна, платинска или мултиплатинска сертификација од Снимачката Индустриска Асоцијација на Америка.
Во февруари 2020 година, пејачката се врати во музичката корпорација Universal Music Group. Истата година, таа заедно со Мелиса Питерман започна свој поткаст насловен како „Живеење и учење“.
1 Дополнителна литература
* Bufwack, Mary A. (1998). "Reba McEntire". In ''The Encyclopedia of Country Music''. Paul Kingsbury, Editor. New York: Oxford University Press. p. 339 (birth year listed as 1954).
*Reba McEntire, Tom Carter. (2015). Reba: My Story, Random House Publishing Group.
Св. Петка (Долна Белица)

Краста — археолошко наоѓалиште во близина на струшкото село Долна Белица. Претставува црква од среден век. Се наоѓа на околу 1 км западно од селото. На границата со атарите на селата Октиси и Долна Белица била изградена црквата Св. Петка врз темелите од постара црква. Околу неа се забечежливи гробни конструкции градени од камени плочи.
1 Поврзано
* Долна Белица;
* Арангел — црква и некропола од средниот век;
* Краста — населба од железно време.
Краста (Долна Белица)

Краста — археолошко наоѓалиште во близина на струшкото село Долна Белица. Претставува населба од железно време. Се наоѓа на околу 400 м западно од селото. На зарамнетата површина се пронајдени грамади од камен со различна големина, како и фрагменти од керамички садови, а бил најден и врв од железно копје.
1 Поврзано
* Долна Белица;
* Арангел — црква и некропола од средниот век;
* Св. Петка — црква од средниот век.
Tratex

Tratex (порано: GePos) е семејство на геометриски бессерифни слогови предвидени за сообраќајни знаци во Шведска. Изработени се за да овозможат што поголема читливост во сообраќајни услови. Tratex е бесплатен за преземање и може слободно да се користи во илустрации и печатени изданија. Содржи и знаци од лапонското писмо. Творец на овој слог е Карл-Густав Густафсон.
1 Поврзано
* Печатарски слогови за знаци
Црква (Долно Татеши)

Црква — археолошко наоѓалиште во близина на струшкото село Долно Татеши. Претставува црква од среден век. Се наоѓа на околу 1 км југоисточно од селото. На местото се забележуваат остатоци од објект со насоченост исток-запад, обраснат со многу грмушки и дрвја.
1 Поврзано
* Долно Татеши.
Драслајца (археолошко наоѓалиште)

Црква — археолошко наоѓалиште во струшкото село Драслајца. Претставува осамен наод од римско време. Во пределот од селото каде што е сместено наоѓалиштето, потекнува еден горен дел од надгробен споменик од мермер.
1 Поврзано
* Драслајца.
Манастирец (Дренок)

Манастирец — археолошко наоѓалиште во близина на струшкото село Дренок. Претставува сакрален објект од доцниот среден век. Се наоѓа на околу 1,5 км западно од регионалинот пат Струга-Дебар (Р1201). Сместен е на пространа тераса, со површина од околу 3-4 хектара, на која се среќаваат грамади од кршен камен, тули, покривни ќерамиди, а се гледаат и темели од објекти. Во непосредна близина на наоѓалиштето се наоѓаат остатоци од пат пробиен во карпа.
1 Поврзано
* Драслајца;
* Св. Спас — црква од средниот век.
Поширока област на Банџул

Поширока област на Банџуп (''Greater Banjul Area'') — еден од шестте окрузи во Гамбија. Овој округ ја опфаќа околината околу главниот град на Гамбија, Банџул
1 Население места
Во пошироката област на Банџуп има три населени места: Банџул, Бакау и Серекунда.
2 Видете уште и
*Административна поделба на Гамбија
Св. Спас (Дренок)

Св. Спас — археолошко наоѓалиште во близина на струшкото село Дренок. Претставува црква од средниот век. Се наоѓа на десната страна од патот Дебар-Струга, на рид со стрмни страни, на кој се забележливи остатоци од мала црква.
1 Поврзано
* Драслајца;
* Манастирец — сакрален обејкт од доцен среден век.
Западен Округ (Гамбија)

Запад или Западен округ (''Western Division'') е еден од шестте окрузи во Гамбија. Административен центар е Брикама.
1 Области
Западен округ е поделен на 9 области:
* Фони Бинтанг-Каренаи
* Фони Бондали
* Фони Брефет
* Фони Џарол
* Фони Кансала
* Среден Комбо
* Источен Комбо
* Северен Комбо (Комбо Света Марија)
* Јужен Комбо
2 Видете уште и
* Административна поделба на Гамбија
Брне Карнарутиќ

Брне Карнарутиќ (или Крнарутиќ) е задарски книжевник и правник. Роден е меѓу 1515 и 1520 година, а умрел кон крајот на 1572 или на почетокот на 1573 година.
1 Живот и дело
Брне Карнарутиќ е роден во Задар и е помлад современик на Петар Зораниќ. Припаѓа на старо задарско аристократско семејство со многу имоти. Веројатно го посетувал латинското градско училиште во Задар, а подоцна бил судија и адвокат, а се претпоставува дека завршил правни науки некаде во Италија (можеби во Падова). Потоа се посветил на војската како капетан на хрватската коњаница. Но повторно се враќа на правото и неговото основно занимање останува адвокатурата.
По погибјето на кралот Људевит се појавуваат песните „Писан од Малте“ (за борбата кај Малта) и „Бог или вазетје Клиса“ (за заземањето и повторното губење на Клиса), за кои се смета дека се песни на Брне Карнаутиќ. Иако се пишувани во формите на уметничкото поетство, првата во осмерец, втората во дванаестерец, сепак во нив преовладува народен тон. Таков тон преовладува во сите слични пригодни песни за војните со Турците.
Во неговите дела како во ретко чии ги согледуваме културните прилики во тогашен Задар. Како книжевник во Задар не бил осамен, а во негово време во Задар живеел и Микша Пелегриновиќ од Хвар.
Епот „Љубовта и смртта на Пирам и Тизба“ е историја на несреќните вавилонски љубовници, познати од „Метаморфозите“ на Овидиј. Но ова дело на Карнарутиќ не е превод, туку преработка на темата. Карнарутиќ го опишува детството на Пирам и Тизба, необичната љубов, забраната на мајка ѝ, зборува за познатиот состанок пред градот, и за смртта. Сето тоа во стилот на своето време и духот на петрархистичката поезија.
Во другиот негов еп „Вазетју Сигета града“, предметот е национален: познатата борба околу Сигет и јуначката смрт на хрватскиот бан Никола Зрински. Ова е пред сè хроника на настаните во стихови, а помалце е уметничко дело. Епот е поделен на четири дела. Дава детален опис на царот и неговиот коњ, опис на турската војска. Ја задржува објективноста на историчар. Тоа е речиси историска легенда за Никола Зрински, неговото витешко однесување и неговите говори.
Шишко Менчетиќ

Шишко Менчетиќ (1457–1527) бил поет од 15 век, од Дубровничката Република.
1 Живот и дело
Роден е во благородничко семејство, едно од најмоќните во Дубровник. Неговиот татко бил Шимун, а мајка Веќа, смејството Манчетиќ според Влахо Манчетиќ од 14 век го зело презимето Влаховиќ. Како млад припадник на богато и угледно семејство, живеел благороднички живот, весел и безгрижен, неодговорен. Учествувал во многу кафански тепачки, имал многу авантури, двобои кои завршувале со крвави рани, а многупати е осудуван и затворан, еднаш и на 6 месеци. Ништо не го извлекло од тој распуштен живот, кој подразбирал острина на јазикот, мечот и перото. Сепак, станува дужд (кнез на Дубровник), но никогаш не се откажува од творештвото.
Тој е автор на можеби најубавите љубовни песни во дубровничката книжевност. Под влијание бил на Петрарка: се воспева убавината на саканата која е студена и воздржана, и поради тоа се страда. Кај Менчетиќ тие љубовни мотиви имаат и еротски елементи.
Во подоцнежните години од својот живот создава поезија со религиозни мотиви. Го напуштил концептот на младешката љубов и се свртел кон моралистичко-религиозната книжевност. Никогаш не ја објавил својата поезија. Бил шеф на државата, па не сакал да се споменува неговото минато од младоста. Така, неговото творештво е зачувано во зборникот на Никша Рањина.
Умрел во 1527 година од големата епидемија на чума.
Знаме на Егејска Македонија

Знамето на грчка Македонија (|Σημαία της Μακεδονίας) — знаме кое Грците во Егејска Македонија го користат како неофицијално знаме на три периферии: Западна Македонија, Централна Македонија и Источна Македонија и Тракија. Знамето е со сина позадина на која има приказ на златна Ѕвезда од Кутлеш и е слично со поранешното знаме на Македонија. Ова знаме го користат и организации на Грци од Егејска Македонија во дијаспората, како што се тие во Соединети Американски Држави и Австралија.
Не е јасно кога точно знамето почнало да се употребува, но најверојатно е во доцните 1980-ти. Во февруари 1993 грчкиот Парламент го изгласал знамето со Ѕвездата од Кутлеш за неофицијален национален симбол. Во јули 1995, Грција поднела барање за заштита на правото на сопственост на заштитниот знак Ѕвездата од Кутлеш како официјален државен симбол според Член 6 од Париската конвенција за заштита на индустриска сопственост со Светската организација за интелектуална споственост. Сличноста со првото знаме на Македонија, која го искористила истиот дизајн на Ѕвездата од Кутлеш на црвена основа со пропорции 1:2, предизвикала контроверзии во Грција.
1 Галерија
2 Поврзано
* Знаме на Грција
* Славна Македонија
* Ѕвездата од Кутлеш
* Знаме на Македонија
Бабуш (Заграчани)

Бабуш — археолошко наоѓалиште во близина на струшкото село Заграчани. Претставува населба од доцноантичко време. Се наоѓа на околу 800 м североисточно од селото. Денес, на емстото се наоѓаат ниви, по чиишто површини се пронадејни фрагменти од керамички садови, питоси, тегули, имбрекси и друг градежен материјал.
1 Поврзано
* Заграчани;
* Во селото — населба од доцноантичко време;
* Св. Спас — сакрален објект од доцен среден век.
Св. Спас (Заграчани)

Св. Спас — археолошко наоѓалиште во струшкото село Заграчани. Претставува сакрален објект од доцниот среден век. Се наоѓа на околу 1,5 км северозападно од селото. Според кажувањата, на ова место постоела црква, на што укажува и самиот топоним.
1 Поврзано
* Заграчани;
* Бабуш — населба од доцноантичко време;
* Во селото — населба од доцноантичко време.
Во селото (Заграчани)

Во селото — археолошко наоѓалиште во струшкото село Заграчани. Претставува населба од доцноантичко време. Сместен е на источниот крај од селото, на мала височинка која зафаќа површина со димензии 80 × 40 м. По површината се пронајдени фрагменти од керамички садови, питоси, тегули, имбрекси и друг градежен материјал. Наодите се чуваат во Скопје.
1 Поврзано
* Заграчани;
* Бабуш — населба од доцноантичко време;
* Св. Спас — сакрален објект од доцен среден век.
Добра Вода (Збажди)

Добра Вода или Бела Вода — археолошко наоѓалиште во близина на струшкото село Збажди. Претставува топилница од средниот век. Се наоѓа северно од селото, на границата на атарот со селото 'Ржаново. По површината на нивите е пронајдена згура од топена железна руда.
1 Поврзано
* Збажди;
* Црквиште - Манастирец — сакрален објект од средниот век.
Црквиште (Збажди)

Црквиште или Манастирец — археолошко наоѓалиште во близина на струшкото село Збажди. Претставува сакрален објект од средниот век. Се наоѓа на околу 2,5-3 км западно од селото. На високо плато на падините на Закамен се гледаат грамади од кршен камен и друг градежен материјал.
1 Поврзано
* Збажди;
* Добра Вода - Бела Вода — топилница од средниот век.
Кале (Јабланица)

Кале — археолошко наоѓалиште во близина на струшкото село Јабланица. Претставува утврдување од римско време. Се наоѓа североисточно од селото, а југозападно од селото Безово. На висок рид што доминира над околниот терен, на површина од околу 2 хектара, пронајдени се фрагменти од керамички садови, питоси и градежен материјал. Видливи се и остатоци од бедем, граден од кршен камен и варов малтер. Во внатрешноста на тврдината се забележуваат темели од повеќе градби.
1 Поврзано
* Јабланица.
Калишта (археолошко наоѓалиште)

Калишта — археолошко наоѓалиште во близина на струшкото село Калишта. Претставува населба од бакарно време. Според кажувањата на мештаните, на просторот меѓу Струга и Калишта, во Охридското Езеро, на длабочина од 3-4 м, рибарите наидувале на колци од наколни живеалишта, а биле пронајдени и харпуни од коска и камени орудија.
1 Поврзано
* Калишта;
* Краста — утврдување од римско време;
* Лозја - Бузелица — осамен објект од доцноантичко време;
* Манастир Св. Богородица — осамен наод од римско време;
* Св. Никола — црква и некропола од средниот век.
Краста (Калишта)

Краста — археолошко наоѓалиште во близина на струшкото село Калишта. Претставува утврдување од римско време. Според кажувањата на мештаните, јужно од селото, на висок рид без вегетација имало остатоци од ѕидови, грамади од кршен камен и фрагменти од керамички садови и питоси. Од ова наоѓалиште потекнува и торзо на статуа на Артемида, која сега се чува во селото.
1 Поврзано
* Калишта;
* Калишта — населба од бакарно време;
* Лозја - Бузелица — осамен објект од доцноантичко време;
* Манастир Св. Богородица — осамен наод од римско време;
* Св. Никола — црква и некропола од средниот век.
Ѓоре Држиќ

Ѓоре Држиќ ( – ) — претставник на петрархистичката школа на дубровничката поезија. Во дубровничката јавност се појавува како поет речиси во исто време со Шишко Менчетиќ, но неговата поезија го нема оној еротски набој што го има творештвото на Менчетиќ.
1 Живот и дело
Ѓоре Држиќ бил од граѓанско дубровничко семејство. Се стекнал со високо образование, студирал во Италија право, и работел како правник. Ѓоре Држиќ живеел лагоден живот на богат човек. Направил кариера во чиновничката хиерархија во Дубровник. Во 1497 година се оженил со Маргарета Гундулиќ. Загинал релативно млад, на 40 годишна возраст во една голема катастрофа при експлозија на градскиот магацин. Марин Држиќ е негов внук од брат, но не го запознал.
За него се знае дека бил свештееник во црквата “Госпа од нунцијате“ и еден од ректорите во цртквата Св. Свети и нотар во градската црква. За него се испредала и легенда дека бол вљубен во ќерката на Шишко Менчетиќ, но според Медини тоа е невозможно поради разлика во годините.
Се сметало дека голем број од песните во зборникот на Никша Рањина му припаѓаат на Ѓоре Држиќ, но откако во Даблин (Ирска) — пронајдена збирка песни насловена како „Ѓорета Држича Пјесме“, и откако песните се споредени со оние што му се припишувале на Ѓоре, се видело дека многу песни од зборникот на Рањина не се негови. Откако тие песни го изгубија неговото авторство, влегоа во песните на непознати автори.
Има една одлика во поезијата на Ѓоре Држиќ, а таа одлика се состои во тоа што многу често песните имаат акростих кој произлегува од неговото име (вид на авторски потпис). Акростихот некогаш е остварен во дистих, некогаш во почетните букви на строфите од шест стиха, некогаш во катрени. Тоа е она што неговите песни ги прави препознатливи.
Песна со акростих во дистих:
оригинален текст:, превод на песната:
Горчије жалости јесу ли где кому, Погорка тага имало ли за некого
Во песната секој дистих на крајот има внатрешна рима, и чисти рими на крајот на стиховите. Во оваа песна има еден средиштен збор што пет пати се повторува: иних, иним. Поетот се споредува со другите, а ефектот од оваа споредба го дава тажниот тон на песната. Поезијата на Ѓоре Држиќ е натопена во една голема тага. Споредено со неговиот живот, оваа тага е позерска, следење на модата, бидејќи објективно немал причина за вакви тажаленки, освен ако се сфати дека го опишува животот на луѓето околу него. Сепак има во неговата поезија и стихови во кои се слави убавината на животот, среќата и радоста.
Речиси 200 години живеел овој тип на пеење, и генерации се школувале со поезијата на Ѓоре Држиќ и Шишко Менчетиќ. Значајно и за двајцата е дека се меѓу првите поети во дубровничката поезија. По нив имало и поплодни поети, но никогаш не се појавил поет од ваков вид. Не случајно и зборникот на Рањина е исполнет со песни од Ѓоре Држиќ и Шишко Менчетиќ.
Влијанието на Ѓоре се гледа и во раното творештво на неговиот внук од брат - Марин Држиќ, кој правел свесни напорида го следи примерот на својот стрико.
Кевин Андерсон (тенисер)

Кевин Андерсон (англиски: ''Kevin Anderson'') е јужноафрички тенисер, роден на во Јоханесбург. Моментално се наоѓа на 36 место според АТП листата.
Најдобарорангиран бил во мај 2011 година, кога се наоѓал на 33 место.
Плеоназам

Плеоназам — појава при која се употребуваат зборови кои се излишни во определена реченица.
Во медицината, овој поим се употребува за прекумерна развиеност на некој дел од телото, како на пример шест прсти на рака.
All the Women I Am

''All The Women I Am'' е дваесет и шестиот студиски албум од американската кантри-пејачка Риба Мекентајр. Албумот бил издаден на 9 ноември 2010 преку Valory Music Group, адивизија на Big Machine Records.
Сем Квери

Сем Квери (англиски: ''Sam Austin Querrey'') — америкснски тенисер, роден на во Сан Франциско. Моментално се наоѓа на 40 место според АТП листата.
Најдобарорангиран бил во мај 2010 година, кога се наоѓал на 21 место.
Биси Џин

Бритни Џин Карлсон (анг. ''Britney Jean Carlson''; родена 1987), позната како Биси Џин, е американска пејачка-текстописец и поп/рок пејачка најпозната по пишувањето на првата верзија на синглот на Бијонсе, „If I Were a Boy“, кој бил премиерно прикажан во мај, 2008, неколку недели пред Бијонсе да почне да ја снима својата верзија на песната.
Прцорек

Прцорек — едно од најстарите и наделку познати маала во градот Велес. Сместено е на левиот брег на реката Вардар во подножјето на ридот Свети Илија. Во целост е населено само со Македонци. Во Прцорек се наоѓаат автобуската станица, старата зграда на театарот, црквата Свети Ѓорѓија и надалеку познатите и прочуени куќи познати под името „Варналиите“ каде што е сниман спотот за туристичко промовирање „Македонија вечна“ на Милчо Манчевски. Од ова велешко маало потекнува македонскиот просветител Јордан Хаџи-Константинов - Џинот. Во оваа маало било отворено првото ќелијно училиште на македонски народен јазик. Прцорек претставува најголемо и централно маало на Велес од левата страна на реката Вардар.
1 Поврзано
* Читкушева чешма — историска чешма во маалото
* Список на Прцоречки „градоначалници“
Којник

Којник е едно од најстарите и најпознатите маала на градот Велес. Се наоѓа на десната страна на реката Вардар високо на ридот Вршник. Во целост е населено само со Македонци. Препознатливо е по своите тесни и криви улички и високи убави куќи. Во рамките на Којник постои и мало пазарче. Од ова велешко маало потекнуваат поетот и револуционер Кочо Рацин и глумецот Петре Прличко. Во маалото се наоѓа родната Спомен-куќата на Кочо Рацин.
Лозја (Калишта)

Лозја или Бузелица — археолошко наоѓалиште во струшкото село Калишта. Претставува осамен објект од доцноантичко време. Се наоѓа на западната страна од селото, на чие место денес се простираат ниви. При обработувањето на земјата бил откриен под од тули.
1 Поврзано
* Калишта;
* Краста — утврдување од римско време;
* Калишта — населба од бакарно време;
* Манастир Св. Богородица — осамен наод од римско време;
* Св. Никола — црква и некропола од средниот век.
Манастир Св. Богородица (Калишта)

Мала Богородица — ставропигијален манастир на Македонска православна црква во струшкото село Калишта. Претставува осамен наод од римско време. Се наоѓа во рамките на црквата Св. Богородица во чијшто олтарен простор, како чесна трпеза е поставена ара од бел мермер со грчки натпис.
1 Поврзано
* Калишта;
* Краста - утврдување од римско време;
* Калишта - населба од бакарно време;
* Лозја - Бузелица - осамен објект од доцноантичко време;
* Св. Никола - црква и некропола од средниот век.
Св. Никола (Калишта)

Св. Никола — археолошко наоѓалиште во близина на струшкото село Калишта. Претставува црква и некропола од средниот век. Се наоѓа на околу 500-800 м јужно од селото, каде што е откриена еднокорабна црква, а околу неа гробови градени од камени плочи.
1 Поврзано
* Калишта;
* Краста — утврдување од римско време;
* Калишта — населба од бакарно време;
* Лозја - Бузелица — осамен објект од доцноантичко време;
* Манастир Св. Богородица — осамен наод од римско време.
Узбечка азбука

Узбечката азбука е официјалното писмо кое се користи за запишување на узбечкиот јазик. Првично, до 1928 година, јазикот се пишувал со арапско писмо. Во периодот од 1928 до 1940 година арапското писмо било заменето со латиница и овој процес се одвивал кај сите туркиски јазици. Во 1940 година узбечката латиница била заменета со кирилица која се користела сè до 1990. Кога Узбекистан станал независен официјално латиницата повторно се вовела како официјално писмо во Узбекистан, но сè уште кирилицата се користи во државата.
1 Азбука
Латиница, Кирилица, МФА
A a, А а
B b, Б б
D d, Д д
E e, Е е / Э э,
P p, П п
Q q, Қ қ
R r, Р р
S s, С с
T t, Т т
U u, У у
V v, В в
X x, Х х
Y y, Й й
Z z, З з
Oʻ oʻ, Ў ў
Gʻ gʻ, Ғ ғ
Sh sh, Ш ш
Ch ch, Ч ч, /tʃ/
ʼ, ъ
Ё ё
Ю ю
Я я
Ц ц, /ts/
2 Примери
Прв член од Декларацијата за човекови права
узбечка латиница, узбечка кирилица, македонски
Barcha odamlar erkin, qadr-qimmat va huquqlarda teng boʻlib tugʻiladilar. Ular aql va vijdon sohibidirlar va bir-birlari ila birodarlarcha muomala qilishlari zarur., Барча одамлар эркин, қадр-қиммат ва ҳуқуқларда тенг бўлиб туғиладилар. Улар ақл ва виждон соҳибидирлар ва бир-бирлари ила биродарларча муомала қилишлари зарур., Сите човечки суштествa се раѓaaт слободни и еднакви по достоинство и правa. Tиe се обдарени со разум и совест и требa да се однесувaaт еден кон друг во дуxот на општочовечкaтa припaдност.
3 Поврзано
* Узбечки јазик
* Узбеци
* Узбекистан
Hot R&B/Hip-Hop Songs

Хот Р&Б/Хип-Хоп Песни е табела неделно прикажувана од ''Билборд'' во САД. Табелата, отворена во 1942 година, била користена за да се прикаже успехот на музиката во урбаните или афроамериканските населби. Доминирана со различни жанрови како џез, ритам и блуз, рокенрол, ду-вуп, соул и фанк денеска се потпира на современ Р&Б и хип-хоп музика.
Трета влада на Никола Груевски

27. влада на Македонија — орган на извршната власт во Република Македонија избран по предвремените парламентарни избори одржани на 5 јуни 2011. Коалицијата предводена од ВМРО-ДПМНЕ освоила најмногу гласови, а нејзиниот водач Никола Груевски добил мандат за создавање на нова влада од претседателот Ѓорге Иванов. Владата била изгласана во Собранието на Република Македонија на 28 јули 2011.
1 Состав на владата
Составот на Владата од 2011 година е следниов:* Никола Груевски, Претседател на Влада
* Зоран Ставрески, заменик на Претседателот на Владата и министер за финансии
* Муса Џафери, заменик на Претседателот на Владата задолжен за спроведување на Рамковниот договор
* Владимир Пешевски, заменик на Претседателот на Владата задолжен за економски прашања
* Теута Арифи, заменик на Претседателот на Владата задолжен за европски прашања
* Никола Попоски, министер за надворешни работи
* Фатмир Бесими, министер за одбрана
* Гордана Јанкулоска, министер за внатрешни работи
* Блерим Беџети, министер за правда
* Миле Јанакиески, министер за транспорт и врски
* Ваљон Сарачини, министер за економија
* Љупчо Димовски, министер за земјоделство, шумарство и водостопанство
* Никола Тодоров, министер за здравство
* Панче Кралев, министер за образование и наука
* Иво Ивановски, министер за информатичко општество и администрација
* Невзат Бејта, министер за локална самоуправа
* Елизабета Канческа Милевска, министер за култура
* Спиро Ристовски, министер за труд и социјална политика
* Абдулаќим Адеми, министер за животна средина и просторно планирање
* Хади Незир, министер без ресор
* Неждет Мустафа, министер без ресор
* Веле Самак, министер без ресор
* Бил Павлески, министер без ресор
1.1 Реконструкција на владата
Во 2013 година се извршени две реконструкции на влада, во февруари и во мај. На 18 февруари Фатмир Бесими е избран за нов министер без ресор кој ќе биде задолжен за евроинтеграциите на местото на Теута Арифи, а на неговото место, како министер за одбрана дојде Талат Џафери. Тахир Хани стана нов министер за локална самоуправа на местото на Невзат Бејта.
По оваа реконструкција на министри од редовите на ДУИ, во мај беше направена реконструкција на министрите од редовите на ВМРО-ДПМНЕ. На 29 мај Спиро Ристовски, дотогашниот министер за труд и социјална политика е избран за министер за образование и наука на местото на Панче Кралев, а на неговото место, како нов министер за труд и социјална политика е избран Диме Спасов. За нов министер без ресор е избран Џери Наумоф.
Герамидница (Корошишта)

Герамидница — археолошко наоѓалиште во близина на струшкото село Корошишта. Претставува населба од доцноантичко време. Се наоѓа на граничниот предел кон селото Џепин, западно од џамијата во Џепин. На простор од околу 100 × 50 м се пронајдени фрагменти од керамички садови, питоси, покривни ќерамиди и многу градежен материјал.
1 Поврзано
* Корошишта;
* Главина — црква и некропола од средниот век;
* Гробишта - Чифлик — населба и некропола од доцноантичко време;
* Кале — утврдена населба од железно, доцноантичко време и среден век;
* Латинска црква — сакрален објект од доцноантичко време;
* Расница — населба од доцноантичко време и гробница од архајскиот период;
* Шаркуецка — црква и некропола од средниот век;
* Шекеими — црква од средниот век.
Главина (Корошишта)

Главина — археолошко наоѓалиште во струшкото село Корошишта. Претставува црква и некропола од средниот век. Се наоѓа во рамките на селското училиште, каде што при копањето на темелите биле откриени ѕидови од црква, а во непосредна близина и гробови градени од камени плочи.
1 Поврзано
* Корошишта;
* Герамидница — населба од доцноантичко време;
* Гробишта - Чифлик — населба и некропола од доцноантичко време;
* Кале — утврдена населба од железно, доцноантичко време и среден век;
* Латинска црква — сакрален објект од доцноантичко време;
* Расница — населба од доцноантичко време и гробница од архајскиот период;
* Шаркуецка — црква и некропола од средниот век;
* Шекеими — црква од средниот век.
Гробишта (Корошишта)

Гробишта или Чифлик — археолошко наоѓалиште во близина на струшкото село Корошишта. Претставува населба и некропола од доцноантичко време. Се наоѓа на околу 500-800 м од селото, под местото на коешто се наоѓал каменолом. На падина обрасната со густи грмушки биле откриени 4 засводени гробници, во кои имало керамички садови и друг археолошки материјал. Во околните ниви, при обработувањето на земјата мештаните наидувале на темели од објекти. На површината се пронајдени многубројни фрагменти од керамички садови, питоси, покривни ќерамиди и градежен материјал. Наодите се чуваат во Заводот и музеј во Охрид.
1 Поврзано
* Корошишта;
* Герамидница — населба од доцноантичко време;
* Главина — црква и некропола од средниот век;
* Кале — утврдена населба од железно, доцноантичко време и среден век;
* Латинска црква — сакрален објект од доцноантичко време;
* Расница — населба од доцноантичко време и гробница од архајскиот период;
* Шаркуецка — црква и некропола од средниот век;
* Шекеими — црква од средниот век.
Латинска Црква (Корошишта)

Латинска Црква — археолошко наоѓалиште во близина на струшкото село Корошишта. Претставува сакрален објект од доцноантичко време. Се наоѓа на околу 1 км јужно од селото, каде се забележителни темели од објект. По површината на местото се пронајдени фрагменти од мермерна пластика.
1 Поврзано
* Корошишта;
* Герамидница — населба од доцноантичко време;
* Главина — црква и некропола од средниот век;
* Гробишта - Чифлик — населба и некропола од доцноантичко време;
* Кале — утврдена населба од железно, доцноантичко време и среден век;
* Расница — населба од доцноантичко време и гробница од архајскиот период;
* Шаркуецка — црква и некропола од средниот век;
* Шекеими — црква од средниот век.
Кале (Корошишта)

Кале — археолошко наоѓалиште во близина на струшкото село Корошишта. Претставува утврдена населба од железно, доцноантичко време и среден век. Се наоѓа на околу 1,5 км североисточно од селото. На два седелести гребена кои стрмно се спуштаат кон полето, наместа се зачувани остатоци од ѕидови. По површината се пронајдени фрагменти од керамички садови, питоси, тегули, имбрекси и многу градежен материјал. Помалубројни се пронајдените фрагменти од керамички садови од железното време.
1 Поврзано
* Корошишта;
* Герамидница — населба од доцноантичко време;
* Главина — црква и некропола од средниот век;
* Гробишта - Чифлик — населба и некропола од доцноантичко време;
* Латинска црква — сакрален објект од доцноантичко време;
* Расница — населба од доцноантичко време и гробница од архајскиот период;
* Шаркуецка — црква и некропола од средниот век;
* Шекеими — црква од средниот век.
Нае (Рајна)

Нае (|Nahe) — река во Рајнска област-Пфалц и Сар, Германија, лева притока на Рајна. Таа, исто така, ѝ го дала и името на винската област Нае, која се наоѓа околу неа.
Името Нае е изведено од латинскиот збор ''Nava'', кој е врз основа на келтското потекло за ''дива река''. Нае го дели северниот дел на Пфалц од Хунсрик.
Таа извира во областа на Нофелден (Сар), течејќи низ Рајнска област-Пфалц и се приклучува на реката Рајна во Бинген. Нејзината должина е 116 километри. Градови низ кои Нае тече се Идар-Оберштајн, Кирн, Бад Кројцнах и Бинген.
left
Шекеими (Корошишта)

Шекеими — археолошко наоѓалиште во струшкото село Корошишта. Претставува црква од средниот век. Се наоѓа на северната страна на селото, на едно не многу високо плато, каде се забележуваат остатоци од ѕидови на црква. Наоколу се пронајдени фрагменти од покривни ќерамиди и друг градежен материјал.
1 Поврзано
* Корошишта;
* Герамидница — населба од доцноантичко време;
* Главина — црква и некропола од средниот век;
* Гробишта - Чифлик — населба и некропола од доцноантичко време;
* Кале — утврдена населба од железно, доцноантичко време и среден век;
* Латинска црква — сакрален објект од доцноантичко време;
* Шаркуецка — населба од доцноантичко време и гробница од архајскиот период;
* Шаркуецка — црква и некропола од средниот век.
Компактен Диск сингл

Комапктен Диск сингл (''ЦД сингл'' или скратено ''ЦДС'') e музички сингл во стандардна големина на Компактен диск, додека 3-инчниот сингл користи помал формат. Форматот бил прикажан во средината на 1980-тите, но не добил место во маркетите сè до почетокот на 1990-тите. Со зголемувањето на дигиталните спуштања во 2000-тите, продажбите на ЦД сингловите се зголемиле.
1 Поврзано
*Сингл
*Промоционален сингл
*А-страна и Б-страна
*EP албум
*Макси сингл
*Дигитално спуштање
Расница (Корошишта)

Расница — археолошко наоѓалиште во близина на струшкото село Корошишта. Претставува населба од доцноантичко време со богата благородничка гробница од архајскиот период (VI век п.н.е.). Се наоѓа јужно од наоѓалиштата Чифлик и Латинска црква. По површината на нивите се пронајдени фрагменти од керамички садови и питоси, а според кажувањата на мештаните, при обработувањето на земјата се наидувало на темели од објекти. Во 2020 г. е пронајдена и раскошната гробница на месен благородник од предантичко време.
1 Гробница
Во 2020 г. во месноста откриена импозантна гробница со должина од 7 и ширина од 4,5 м. Пронајдени се раскошни дарови кога мештанинот Букури Шемшедини открил шлем при орање на нивата. Шлемот бил предаден на Заводот и музеј во Охрид. Ископувањата почнале во 2023 г. по добиената дозвола од сопственикот на нивата Шефит Шемшедини под водство на археологот Перо Арџанлиев. Во 2024 г. наодите да бидат претставени пред јавноста. Покрај шлемот, најдени се бронзен штит, вредни златни предмети како нараквица, златен накит и разни фигуринки. Покојникот бил член на владејачко семејство кое го контролирало ова подрачје.
Наодите се споредливи со некрополата во Требеништа, но и со други најзначајни наоди на Балканот како гробницата Аларе (денес Архондико) во Ениџевардарско и Текелиево (денс Синдос) во Слунско, обете во Егејска Македонија.
2 Поврзано
* Корошишта;
* Герамидница — населба од доцноантичко време;
* Главина — црква и некропола од средниот век;
* Гробишта - Чифлик — населба и некропола од доцноантичко време;
* Кале — утврдена населба од железно, доцноантичко време и среден век;
* Латинска црква — сакрален објект од доцноантичко време;
* Шаркуецка — црква и некропола од средниот век;
* Шекеими — црква од средниот век.
Салим-Сулајман

Салим и Сулајмант Мерчант се музичко дуо составено од браќа кои се родени во Бхуј, Гујарат, Индија. Припаѓаат на муслиманска фамилија и се инспирирани од нивниот татко Садрудин Мерчан кој водел оркестар во Индија. Навлегле во музичката индустрија како музички режисери по 2003, 6 години по нивната прва композиција во филм од Боливуд.
The Monster Ball Tour

The Monster Ball Турнејата е втората светска и првата водечка концертна турнеја од американската пејачка Лејди Гага. Започната за поддршка на албумот ''The Fame Monster'' (2009) и содржејќи песни од нејзиниот прв студиски албум ''The Fame'' (2008), турнејата траела од 2009 до 2011 година. Опишана како „првата поп електро опера“ од Гага, турнејата била објавена во октомври 2009 откако испланирана концертна турнеја со хип-хоп артистот Кање Вест била одложена. The Monster Ball Турнејата започнала четири дена по издавањето на ''The Fame Monster'', во ноември 2009.
Good Morning America

''Добро Утро Америка'' (анг. ''Good Morning America (GMA)'') е американско утринско шоу, што се емитува на ABC телевизиската мрежа; за првпат било прикажано на 3 ноември 1975. Секојдневната прогтама трае два часа; тричасовни епизоди биле прикажувани меѓу 2007 и 2008 ексклузивно на ABC News Now.
Синтисајзерски поп

Синтисајзерски поп (скр. ''синт поп'' познат и како електропоп или технопоп) е жанр намузика во кој доминантниот музички инструмент е синтисајзерот. Потекнува како дел од движењето Нов Бран од доцните 1970-ти до средината на 1980-тите и сѐ уште продолжил да постои и да се развива.
1 Библиографија
*''Depeche Mode & The Story of Electro-Pop'', Q/Mojo magazine collaboration, 2005.
*''Electronic Music: The Instruments, the Music & The Musicians'' by Andy Mackay, of Roxy Music
Џеп Лорсен

Џеп Бром Лорсен (анг. ''Jeppe Breum Laursen'') е дански пејач-текстописец и продуцент кој помогнал во пишувањето и продуцирањето на „Born This Way“ од Лејди Гага. Изведувајќи под името „Сениор,“ Џеп бил водечки вокал на денс-рок бендот Junior Senior.
Лорсен помогнал во пишувањето на песната од Лејди Гага, „Born This Way“ (2011), од албумот ''Born This Way''. Песната се искачила на првото место на ''Билборд'' Хот 100 на 16 февруари 2011.
Оливер Кромвел

Оливер Кромвел (Хантингдон, — Лондон, ) — водач на парламентарните сили во Англиската граѓанска војна. По победата над ројалистите, ја укинал монархијата и во 1653 станал лорд-протектор на Англија, Шкотска и Ирска. Две години по неговата смрт монархијата била обновена.
1 Граѓанска војна
Кога во 1642 избила војна помеѓу кралот и парламентот и имало отворен конфликт во граѓанска војна каде што дошла до израз неговата способност за организација и водство. Неговите коњаници одиграле одлучна улога во големата победа на Парламентот врз ројалистите кај Марстон Мур во 1644 година. Подоцна станал заменик врховен заповедник во војската на Парламентот. Кралот Чарлс I бил осуден на смрт и обесен во 1649 година, укината била монархијата, а Англија станала република со назив Комонвелт или слободна држава. Кромвел ги покрил Ирска и Шкотска, постигнал големи успеси во војувањето со Холандија и Шпанија и бил прогласен за доживотен лорд-протектор.
Туркменска азбука

Туркменската азбука е официјалното латинично писмо кое се користи за запишување на туркменскиот јазик. Туркменската азбука е заснована на турската азбука, но има разлики во изговор на буквите. До 20 век туркменскиот јазик се запишувал со арапско писмо, но во 1928 година била воведена латиницата за запишување на јазикот. Подоцна, кога Туркменистан бил дел од СССР била воведена кирилицата и се користела сè до независноста на Туркменистан. Кога Туркменистан станал независен се вратила латиницата која првично имала чудни букви како £, $, ¥ или ¢, но овие биле заменети со букви од турската азбука. Туркмените кои живеат во Авганистан или некои од останатите арапски земји користат арапско писмо.
1 Букви
;Кирилица
Аа, Бб, Вв, Гг, Дд, Ее, Ёё, Жж, Җҗ, Зз, Ии, Йй, Кк, Лл, Мм, Нн, Ңң, Оо, Өө, Пп, Рр, Сс, Тт, Уу, Үү, Фф, Хх, (Цц), Чч, Шш, (Щщ), (Ъъ), Ыы, (Ьь), Ээ, Әә, Юю, Яя
;Латиница
Aa, Bb, Çç, Dd, Ee, Ää, Ff, Gg, Hh, Ii, Jj, Žž, Kk, Ll, Mm, Nn, Ňň, Oo, Öö, Pp, Rr, Ss, Şş, Tt, Uu, Üü, Ww, Yy, Ýý, Zz
2 Азбука
туркменскалатиница, туркменскакирилица, МФА, македонски еквиваленти
A a, А а, а
B b, Б б, б
Ç ç, Ч ч, ч
D d, Д д, д
E e, Е е, ,, е
Ä ä, Ә ә, кратко е
F f, Ф ф, ф
G g, Г г, г
H h, Х х, х
I i, И и, и
J j, Җ җ, џ
Ž ž, Ж ж, ж
K k, К к, к
L l, Л л, л
M m, М м, м
N n, Н н, н
Ň ň, Ң ң, нг
O o, О о, о
Ö ö, Ө ө, германско ö
P p, П п, п
R r, Р р, р
S s, С с, с, англиско ''th''
Ş ş, Ш ш, ш
T t, Т т, т
U u, У у, у
Ü ü, Ү ү, германско ü
W w, В в, англиско w
Y y, Ы ы, слично со германско ü или руско ы
Ý ý, Й й, ј
Z z, З з, з, англиско th
3 Имиња на букви и изговор на латиницата
буква, име, МФА, буква, име, МФА
A, a, a, N, n, en
B, b, be, Ň, ň, eň
Ç, ç, çe, O, o, o
D, d, de, Ö, ö, ö
E, e, e, P, p, pe
Ä, ä, ä, R, r, er
F, f, fe, S, s, es
G, g, ge, Ş, ş, şe
H, H, he, T, t, te
I, i, i, U, u, u
J, j, je, Ü, ü, ü
Ž, ž, že, W, w, we
K, k, ka, Y, y, y
L, l, el, Ý, ý, ýe
M, m, em, Z, z, ze
4 Наводи
*Clement, Victoria. 2008. Emblems of independence: script choice in post-Soviet Turkmenistan in the 1990s. ''International Journal of the Sociology of Language'' 192: 171-185
5 Поврзано
* Туркменски јазик
* Туркменистан
* Туркмени
Латродектизам

Латродектизам (англиски: ''Latrodectism'') е клинички синдром на труење предизвикан од невротоксичниот отров латротоксин (''latrotoxin''), што може да биде инјектиран при каснување од кој било пајак што припаѓа на родот ''Latrodectus'', во фамилијата ''Theridiidae''.
Најпознати членови на родот ''Latrodectus'' се пајакот "црна вдовица" (''L. mactans''), австралискиот "црвеногрбен пајак" (''L. hasselti''), "кафеавата вдовица" (''L. geometricus''), "европската црна вдовица" (''L. tredecimguttatus'') и "катипо пајакот" (''L. katipo'').
1 Труење
Отровот се шири брзо низ целото тело и дејствува така што предизвикува ослободување на невротрансмитери на ацетилхолин, норадреналин, и гама-аминомаслена киселина. Ослободувањето на овие невротрансмитери доведува до клинички манифестации на труење.
2 Симптоми
Симптомите се појавуваат во три главни фази: ''фаза на егзацербација'', ''фаза на дисипација'' и ''резидуална фаза''.
2.1 Фаза на егзацербација (влошување)
Во текот на првите 24 часа по каснувањето се појавува:
* Силна болка во мускулните групи во околината на местото на каснување.
* Мускулни грчеви, пред сè во пределот на стомакот, грбот и бутовите.
* Главоболка, вртоглавица, треперење, саливација (зголемено лачење плунка), дијапореза (прекумерно потење), гадење и повраќање.
* Анксиозност, замор, несоница.
* Лакримација (солзење во очите).
* Миграторна артралгија (болки во зглобовите).
* Тахикардија (забрзано срцебиење), брадикардија (многу бавно отчукување на срцето), немир, хипертензија (покачен крвен притисок), тахипнеја (хипервентилација).
Во некои ретки и екстремни случаи, можат да настанат тешки компликации:
* Спонтан абортус, предвремено породување
* Пријапизам
* Акутна ренална инсуфициенција (престанок на функцијата на бубрезите).
* Миокардитис, рабдомиолиза, парализа.
* Шок, кома и смрт.
Симптоми што можат да се појават на раната или во близина на раната:
* Исип, слаб еритем (црвенило на кожата), пилоерекција (гускина кожа).
* Лесен едем (оток поради вишок на течност).
* Лезија или блага инфекција (ретко).
2.2 Фаза на дисипација
Во текот на првите 1-3 дена по каснувањето:
* симптомите почнуваат да се намалуваат.
2.3 Резидуална фаза
Во текот на следните неколку недели или месеци:
* мускулни грчеви, трнење, нервоза и слабост. Постои потенцијален ризик од парализа.
3 Смртност
Иако е познато дека имало тешки симптоми, како што се шок и кома, случаите на смрт поради латродектизам се ретки. Малите деца се чини дека се изложени на најголем ризик од смртоносното каснување, што веројатно се должи на нивната помала телесна маса.
Динко Златариќ

Доминко „Динко“ Златариќ (1558–1613) бил поет и преведувач во Дубровничката Република, и се смета за најдобар преведувач во ренесансата.
1 Живот и дело
Потекнува од угледно и богато семејство од Дубровник. Татко му се грижел за неговото школување уште како дете, а потоа го пратил на школување во Италија, на познатиот универзитет во Падова, каде учел филозофија и медицина. Таму почнал да пишува стихови на италијански јазик, и бил доста познат. Бил избран за ректор. Во тоа време меѓу студентите избиле немири, крвопролевање, кои не можел да ги смири ни бискупот ни власта, но успеал Златариќ со својата популарност.
Во неговиот поетски живот значајна улога одиграла дубровничката убавица Цвета Зузориќ, која била од богато семејство, а во нејзините куќи во Дубровник и Фиренца се собирале книжевници, уметници и образован свет. Многу поети ѝ посветиле песни.
Првото негово книжевно дело е преводот на пасторалата „Аминта“ од Торквато Тасо, едно од најдобрите дела на Тасо. Преведувал во стих кој не е врзан за бројот на слогови, ниту за рима. Ова е ослободување од дванаесеттерецот, кој дотогаш правел многу проблеми при преводот. Се смета за еден од најуспешните преводи од тоа време. Во пасторалата се пее за познатиот овчар Љубомир, кој се вљубил во самовилата Дубравка. Тој тажел поради нејзината рамнодушност. Тој ја спасува од смрт и се надевал на нејзината наклоност, но таа го напушта, за подоцна пак да му се врати.
По „Аминта“ Златариќ ја превел трагедијата „Електра“ од грчкиот писател Софокле. Од особено значење е што ова дело е преведувано од оригинален старогрчки јазик, а не е превод од латински, како што било вообичаено. Во трагедијата има многу убиства и злосторства, што не одговарало на вкусот на ренесансната публика, но Златариќ ја ценел класиката.
Од латински јазик ја превел нежната епска песна „Љубовта и смртта на Пирам и Тизба“ од Овидиј. Станува збор за тажна љубов меѓу Пирам и Тизба, забранета од родителите.
2 Поезија
Златариќ оставил и над сто лирски песни кои по неговата смрт се собрани во збирка под наслов „Пјесни разлике“. Тие се со љубовен и пригоден карактер. Негов пример бил италијанскиот поет Пјетро Бембо, но сепак има општи петрархистички мотиви: тага за љубената како во песната „Госпоѓа“. Златариќ е талентиран поет, обрнува внимание на начинот на изразување, интонацијата и јазикот, и достигнува битен степен на артизам. Сето тоа ја извлекува неговата поезија од рамките на вообичаената конвенционалност и шаблонизам. Во песната „У смрт Кате своје сестре“ има конвенционален мотив, но во неа изнел мисли на зрел човек на кого му се приближува крајот на животот.
Мајсторството во интонацијата, стихот и сликите го покажува и во шеговитите и сатирични песни. Во една таква песна му се потсмева на фалбаџијата Томо Будиславиќ, кој има граѓанско потекло, но се претставува како аристократ, го нарекува „гиздав господин“, кој наводно води потекло од Александар Македонски, и кој е сто пати подобар поет од Хомер.
Неговата збирка лирика е полна со типични петрархистички клишеа. Иако имал развиено уметничко чувство и смисла за облик, сепак бил без длабок личен поетски тон.
Чарлс I

Чарлс I ( - ) бил англиски крал (1625 - 1649), и вториот владетел од династијата Стујарт.
1 Внатрешна политика
Чарлс I ја продолжил апсолутистичката политика и во тоа се сретнал со жесток отпор од страна на англискиот парламент. Тој ветил дека ќе собере средства само во согласност со парламентот и ветил дека законот нема да уапси некој без судски процес. И покрај тоа, тој го распуштил парламентот и успеал 13 години да владее без него. Тој го донел парламентот во функција во 1640 година и иповторно го распуштил уште еднаш ги отфрлил мислењата изнесени за да се исфрлат злоупотребите и да се воведат реформите. Подоцна бил избран и новиот парламент, која оперирал во наредните 13 години. Земјата била поделена на поддржувачи на кралот и поддржувачи на Парламентот, меѓу кои во 1642 година започнала вооружена борба.
Меѓу поддржувачите на Собранието се повеќе поддржувачи, од кои најсилните биле ''Индепендентите'', со одлучна и дисциплинирана војска, под команда на еден од нивните водачи Оливер Кромвел. Кралот бил поразен во две големи битки и бил принуден да се врати во Шкотска, каде што бил бил фатен и предаден на Парламентот. Парламентот, во меѓувреме започнал со исфрлање на противниците на независноста и со тоа образувал суд кој го осудил кралот на смрт под обвинение за тиранство, предавство и непријателство кон сопствената државата. После погубувањето на кралот, Англија била прогласена за Република.
2 Видете уште и
* Англиска граѓанска војна
* Оливер Кромвел
* Комонвелт Англија
Карагандинска област

Карагандинска област (|Қарағанды облысы, |Карагандинская область) — област во средишниот дел на Казахстан. Главен град е Караганда (или Караганди). Бројот на жители во областаа изнесува 1.375.000.
1 Историја
Областа е на интезивна експлоатација на јаглен за време на СССР, но и седиште на неколку кампови за присилна работа на Германци во периодот после Втората светска војна.
2 Окрузи
Во областа има 9 окрузи:
* Абај
* Актогај
* Букар Зирау
* Каркарали
* Нура
* Осакаров
* Шет
* Улитау
* Жанаарка
Источноказахстанска област

Источноказахстанска област (|Шығыс Қазақстан облысы, |Восточно-Казахстанская область) — една од 14-те области во Казахстан.
1 Демографија
65% од населеинето се етнички Казаци и 30% се Руси.
2 Окрузи
Во областа има 15 окрузи:
* Абај * Ајагоз
* Бескарагај
* Бородулика
* Глубокое
* Катонкарагај
* Кокпекри
* Куршин
* Шемонаика
* Тарбагатај
* Улан
* Уржар
* Зајсан
* Жарма
* Зирјановск